CELEX: C2007/020/56
Language: el
Date: 2007-01-27 00:00:00
Title: Υπόθεση F-124/06: Προσφυγή της 31ης Οκτωβρίου 2006 — Molina Solano κατά Europol

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/38
            
         Προσφυγή της 31ης Οκτωβρίου 2006 — Molina Solano κατά Europol
   (Υπόθεση F-124/06)
   (2007/C 20/57)
   Γλώσσα διαδικασίας: ολλανδική
   Διάδικοι
   
      Προσφεύγουσα: Beatriz Molina Solano (Rijswijk, Κάτω Χώρες) (Εκπρόσωπος: D.C. Coppens, avocat)
   
      Καθής: Υπηρεσία Ευρωπαϊκής Αστυνομίας (Europol)
   Αιτήματα της προσφεύγουσας
   H προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση που εξέδωσε η Europol την 1η Αυγούστου 2006, επί της διοικητικής ενστάσεως της προσφεύγουσας, καθώς και την αρχική απόφαση της Europol της 27ης Ιανουαρίου 2006,
            
         
               —
            
            
               να υποχρεώσει την Europol να κατατάξει την προσφεύγουσα σε ανώτερο κλιμάκιο, με ισχύ από 1ης Ιανουαρίου 2005,
            
         
               —
            
            
               να καταδικάσει τη Europol στα δικαστικά έξοδα.
            
         Ισχυρισμοί και κύρια επιχειρήματα
   Κατόπιν διοικητικής ενστάσεως, η Europol κατέταξε την προσφεύγουσα σε ένα από τα κλιμάκια που προβλέπονται στο άρθρο 29, παράγραφος 2, του κανονισμού υπηρεσιακής καταστάσεως του προσωπικού της εν λόγω υπηρεσίας. Με την προσφυγή της, η προσφεύγουσα ζητεί η κατάταξή της να ισχύσει από 1ης Ιανουαρίου 2005. Προς στήριξη των ισχυρισμών της, υποστηρίζει ότι, σύμφωνα με την πολιτική που ακολουθούσε η Europol κατά τον χρόνο των κρίσιμων πραγματικών περιστατικών, η βαθμολογία που έλαβε της παρείχε το δικαίωμα να καταταγεί σε ανώτερο κλιμάκιο από 1ης Ιανουαρίου 2005. Με την άρνησή της να της χορηγήσει το ευεργέτημα αυτό, το οποίο είχε χορηγήσει σε άλλους υπαλλήλους που είχαν λάβει παρόμοια βαθμολογία, η Europol παρέβη την αρχή της ίσης μεταχειρίσεως. Η προσφεύγουσα προβάλλει ακόμη παραβίαση των αρχών της ασφάλειας δικαίου, της αμεροληψίας και της απαγορεύσεως της αυθαιρεσίας.